Valencià:
La Universitat Jaume I incorpora la Càtedra de Transformació del Model Econòmic, com a fruit de la col·laboració amb la Conselleria d’Hisenda i Model Econòmic de la Generalitat Valenciana. La nova càtedra s’ha presentat avui a l’UJI en un acte presidit per la rectora Eva Alcón, qui ha estat acompanyada de la directora general de Sector Públic, Model Econòmic i Patrimoni, Isabel Castelló, i del director de la Càtedra, Xavier Molina.
En l’acte, la rectora ha destacat que la nova càtedra esdevindrà «un instrument clau per a implantar el model econòmic que està impulsant la Generalitat, basat en el coneixement, la innovació i la sostenibilitat, un model que feia molta falta per a la nostra terra i la nostra gent». Així mateix, Alcón ha posat en relleu que el futur «no està escrit, l’escrivim nosaltres amb les nostres decisions, i per això són tan importants iniciatives com la Càtedra de Transformació de Model Econòmic de l’UJI».
Al seu torn, la directora general Isabel Castelló s’ha congratulat perquè «Castelló és l’espai idoni per aquesta iniciativa, per la presència d’empreses capdavanteres en l’àmbit energètic i del sector ceràmic» i ha animat l’equip de la Càtedra a treballar «amb independència i imparcialitat per la transformació del model econòmic». A més, Castelló ha destacat que des de la Generalitat es vol «agafar el timó del canvi del model, i això comporta molts compromisos i molta tasca, en la qual ja portem temps treballant».
Finalment, Molina ha explicat que l’objectiu de la nova càtedra passa pel foment del coneixement i difusió de temàtiques relacionades amb la transformació de l’actual model econòmic de la Comunitat Valenciana cap a un de més competitiu, basat en la innovació, el coneixement, l’obertura a l’exterior i sostenible des d’un punt de vista mediambiental, productiu i social. «Més concretament, el treball se centrarà en l’àmbit de l’energia, els recursos energètics i el canvi climàtic, a partir de la línia estratègica d’afavorir l’equilibri mediambiental i territorial del Pla d’Acció per a la Transformació del Model Econòmic Valencià».
A l’acte, a més de Mario Mollà, subdirector de Model Econòmic de la Conselleria d’Hisenda, i Maria Jesús Carrillo, cap de la Unitat d'Anàlisi de la Generalitat, han participat els vicerectors de l’UJI Modesto Fabra i Jesús Lancis, així com representants de diferents organitzacions de l’àmbit econòmic de la província de Castelló i de la Comunitat Valenciana, des de la Confederació Empresarial Valenciana (CEV) i la patronal ceràmica Ascer fins l’Associació Espanyola de Tècnics Ceràmics (ATC), passant per la Fundació per a l’Eficiència Energètica (f2e), el Centre Europeu d’Empreses Innovadores de Castelló, l’Institut Universitari de Tecnologia Ceràmica, l’Institut Interuniversitari de Desenvolupament Local (IIDL), la Fundació Universitat Jaume I-Empresa, Aerocas o la Càtedra BP d’Estalvi i Eficiència Energètica.
Componen l’equip de la nova Càtedra, juntament amb el seu director Xavier Molina, el professor Luís Martínez Cháfer, professor del Departament d’Administració d’Empreses i Màrqueting de l’UJI; David Valiente, professor associat del mateix departament, i Cristina Aliaga, membre del PAS de la Universitat.
Més informació
Fotografies

Español:
La Universitat Jaume I incorpora la Càtedra de Transformació del Model Econòmic, como fruto de la colaboración con la Conselleria de Hacienda y Modelo Económico de la Generalitat Valenciana. La nueva cátedra se ha presentado hoy en la UJI en un acto presidido por la rectora Eva Alcón, quien ha estado acompañada de la directora general de Sector Público, Modelo Económico y Patrimonio, Isabel Castelló, y del director de la Cátedra, Xavier Molina.
En el acto, la rectora destacó que la nueva cátedra se convertirá en «un instrumento clave para implantar el modelo económico que está impulsando la Generalitat, basado en el conocimiento, la innovación y la sostenibilidad, un modelo que hacía mucha falta para la nuestra tierra y nuestra gente». Asimismo, Alcón ha puesto de relieve que el futuro «no está escrito, lo escribimos nosotros con nuestras decisiones, por eso son tan importantes iniciativas como la Càtedra de Transformació del Model Econòmic de la UJI».
A su vez, la directora general Isabel Castelló se congratuló porque «Castellón es el espacio idóneo para esta iniciativa, por la presencia de empresas punteras en el ámbito energético y del sector cerámico» y ha animado al equipo de la cátedra a trabajar «con independencia e imparcialidad para la transformación del modelo económico». Además, Castelló ha destacado que desde la Generalitat se quiere «coger el timón del cambio del modelo, y esto conlleva muchos compromisos y mucha tarea, en la que ya llevamos tiempo trabajando».
Finalmente, Molina explicó que el objetivo de la nueva cátedra pasa por el fomento del conocimiento y difusión de temáticas relacionadas con la transformación del actual modelo económico de la Comunidad Valenciana hacia uno más competitivo, basado en la innovación, el conocimiento, la apertura al exterior y sostenible desde un punto de vista medioambiental, productivo y social. «Más concretamente, el trabajo se centrará en el ámbito de la energía, los recursos energéticos y el cambio climático, a partir de la línea estratégica de favorecer el equilibrio medioambiental y territorial del Plan de Acción para la Transformación del modelo Económico Valenciano».
En el acto, además de Mario Mollà, subdirector de Modelo Económico de la Conselleria de Hacienda y María Jesús Carrillo, jefe de la Unidad de Análisis de la Generalitat, han participado los vicerrectores de la UJI Modesto Fabra y Jesús Lancis , así como representantes de diferentes organizaciones del ámbito económico de la provincia de Castellón y de la Comunidad Valenciana, desde la Confederación Empresarial Valenciana (CEV) y la patronal cerámica Ascer hasta la Asociación Española de Técnicos Cerámicos (ATC), pasando por la Fundación para la Eficiencia Energética f2e, el Centro Europeo de Empresas Innovadoras de Castellón, el Instituto Universitario de Tecnología Cerámica, el Instituto Interuniversitario de Desarrollo Local (IIDL), la Fundación Universitat Jaume I-Empresa, Aerocas o la Cátedra BP de Ahorro y Eficiencia Energética.
Componen el equipo de la nueva Cátedra, junto con su director Xavier Molina, el profesor Luís Martínez Cháfer, profesor del Departamento de Administración de Empresas y Marketing de la UJI; David Valiente, profesor asociado del mismo departamento, y Cristina Aliaga, miembro del PAS de la Universidad.
Más información
Fotografías